recursal/SuperWikiNEXT-32B huggingface dataset:
עובדים חקלאיים לבנים באלבמה, 1936
**רֵד נֵק** (באנגלית: **Redneck**, מילולית: "אדום-צוואר") הוא כינוי לאמריקאי כפרי לבן ממעמד סוציו-אקונומי נמוך, חסר השכלה, עובד-כפיים ממדינות דרום ארצות הברית. הכינוי מתקשר עם שמרנות, הומופוביה, גזענות (בפרט נגד אפרו-אמריקאים, היספנים ולעיתים גם יהודים), תמיכה בזכות האזרח לשאת נשק והתנגדות לתקינות פוליטית. הכינוי נחשב למעליב, אף שתושבי הדרום משתמשים בכינוי על מנת לכנות זה את זה ואת עצמם בהומור. הכינוי מקביל במידה מסוימת ל"זבל לבן", אף שנושא פחות מטען ביקורתי ממנו, ל"קראקר" (cracker, בן טקסס, צפון פלורידה או ג'ורג'יה) ו"הילבילי" (תושבי דרום רכס הרי האפלצ'ים והרי אוזארק, "הילבילי" הוא אדם המתגורר באזור ספר, עני, בור, חסר חינוך ומטופל בילדים רבים).

היסטוריה של הביטוי
------------------

ב-1893 הופיע דיווח על חוואים לבנים בדרום העובדים קשה תחת כיפת השמיים ובעקבות כך ערפם אדום וצרוב-שמש. הביטוי הופיע כבר ב-1891 בתעמולת בחירות כביטוי לא-פוגעני, שקורא ל"רד נקס" לצאת ולהצביע עבור האינטרסים שלהם. בסביבות 1900 היה "רד נקס" כינוי לחברי המפלגה הדמוקרטית כפריים עניים מהדרום. קבוצה זו ניצבה בפרט נגד העשירים והמשכילים ממדינות ניו אינגלנד.

קישורים חיצוניים
----------------

ויקישיתוף מדיה וקבצים בנושא **רד נק** בוויקישיתוף
* הגדרה במילון מריאם-ובסטר
* הגדרה במילון קיימברידג'
* קלרנס פייג', "'Redneck' is not a word that a politician should take lightly" מילווקי סנטינל, 18 ביולי 1989

הערות שוליים
------------

1. ↑  לפעמים בתור גנאי, מצד אנשים שאינם לבנים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541623805171
* BnF: cb169592260 (data)
* LCCN: sh88003432
* SUDOC: 185223311

 |
רנו טוויזי-עיצוב מהפכני
מבט פנים-הגה ומחוונים
**רנו טוויזי** (**.Renault Twizy Z.E**) הוא שמו של דגם ניסיוני של מכונית מיקרו עירונית, חשמלית, מתוצרת יצרנית הרכב הצרפתית **רנו**, אשר הוצג לראשונה בתערוכת המכוניות בפרנקפורט בשנת 2009. הזמנות ראשונות התקבלו במאי 2011, והמסירות החלו במרץ 2012. עד דצמבר 2019 נמכרו 29,118 כלי רכב מדגם זה.

תיאור הרכב
----------

רנו טוויזי מציגה עיצוב ייחודי וחדשני של תנוחת נסיעה בכלי רכב ארבע גלגלי המיועד לשני נוסעים. למעשה מדובר בשילוב מהפכני של אופנוע, אשר בו יושבים הנוסעים זה מאחורי זה, (לעומת מכונית רגילה בה יושבים זה לצד זה), בתוך מרכב "קופסתי" סגור המאפיין כלי רכב ארבע גלגלי.

הנוסע יושב מאחורי הנהג בתנוחה הדומה לאופנוע אולם מערכות השליטה של הנהג הן כמו של מכונית רגילה הכוללת הגה ודוושות. השימשה הקדמית נמשכת לאורך הגג ומאפשרת מבט סביבתי בגזרה רחבה במיוחד. הדלתות נפתחות בסגנון "כנפי שחף".

מאפיינים טכניים
---------------

### הנעה

רנו טוויזי מוצעת בשתי גרסאות של יחידת הכוח, האחת בעלת הספק של 20 כוחות סוס והשנייה בהספק של 5 כוחות סוס אשר במדינות מסוימות באירופה אינה מחייבת ברישיון נהיגה.

הסוללה מסוג ליתיום-יון ממוקמת מתחת למושב הקדמי. החלפת הסוללה הריקה מתבצעת בנוחות מכיוון שהיא מחוברת למנוע באמצעות כבל ספירלי מכיוון חזית הרכב, שם ממוקמת גם נקודת הטעינה. הסוללה ניתנת להטענה ממתקני טעינה בדרכים, כולל מן הרשת הביתית, וזמן הטעינה המרבי הוא כ-3.5 שעות.

### בטיחות

מבנה המרכב של המכונית מעניק הגנה מרבית לנוסעים מכיוון שבנוסף לגמישותו המקנה לו יכולת ספיגת זעזועים, הרי שמיקום הגלגלים הבולט החוצה ממנו, וחיבורם לקורות הרוחב של השילדה, מעניק הגנה נוספת מפני פגיעות צד.

אביזרי בטיחות נוספים כוללים כרית אוויר לנהג, חגורות בטיחות הננעלות בארבע נקודות עגינה לנהג, ובשלוש נקודות עגינה לנוסע היושב מאחור. המכונית מספקת יציבות דינמית גבוהה הודות למרכז כובד נמוך במיוחד ומערכת בלימה חזקה הכוללת בלמי דיסק בכל אחד מארבעת הגלגלים.

### ממדים וביצועים

בהשוואה לאופנועים.
* אורך: 2.32 מטר.
* רוחב 1.19 מטר
* גובה 1.46 מטר.
* שני הדגמים מסוגלים לשאת מטען של כ-450 ק"ג כולל הסוללות שמשקלן כ-100 ק"ג.
* טווח נסיעה בעומס מלא, כ-100 ק"מ.

מחירו של הדגם הבסיסי של המכונית באירופה הוא כ-7000 אירו, ועליו יש להוסיף את עלות השכירות החודשית של הסוללה החשמלית כ-45 יורו נוספים.

קישורים חיצוניים
----------------

ויקישיתוף מדיה וקבצים בנושא **רנו טוויזי** בוויקישיתוף
* 

* אתר האינטרנט הרשמי של רנו טוויזי

* אתר האינטרנט הרשמי של רנו טוויזי (באיטלקית)
* רנו טוויזי באתר רנו
**עקב לבן** (שם מדעי: *Pseudastur albicollis*) הוא מין של עוף טרופי המשתייך למשפחת הנציים ורוב גופו לבן. הוא חי בטבע באמריקה הצפונית, המרכזית והדרומית.

מאפיינים
--------

אורכו של העקב 46–56 ס"מ ומשקלו 650 גרם אצלך זכרים ו-840 גרם אצל הנקבות. כשמו, כל גופו לבן, למעט "מסיכת העיניים" השחורה, הזנב הארוך וקצוות הכנפיים הגדולות והמעוגלות. לעקב ראייה רחבה ומקור חד וקטלני. חזהו מעט מפוספס אבל לא בולט.

הנץ חי בטבע ביערות שממקסיקו עד לפרו, בוליביה וברזיל בעיקר ביערות הגשם הטרופיים. הוא יכול להימצא גם בקרבה לנהרות, חופים ואדמות חקלאיות ולעיתים גם באזורים הרריים. העקב עלול להיות מאוים מעט מכריתת היערות בהם הוא חי אך כרגע מצבו הוא "ללא חשש".

ניזון בעיקר מזוחלים וגם מחרקים ומיונקים קטנים ביער בין הענפים. הוא צולל אל טרפו ומפתיע אותו ואז הורגו במהירות עם הטפרים החזקים. הוא יכול לתפוס גם טרף גדול כמו קופי קפוצ'ין או חוטמנים.

מיון
----

לעקב הלבן ארבעה תת-מינים:

* *Pseudastur albicollis ghiesbreghti*
* *Pseudastur albicollis costaricensis*
* *Pseudastur albicollis williaminae*
* *Pseudastur albicollis albicollis*

קישורים חיצוניים
----------------

ויקישיתוף מדיה וקבצים בנושא **עקב לבן** בוויקישיתוף
* עקב לבן, באתר NCBI (באנגלית)
* עקב לבן, באתר GBIF (באנגלית)

עקב לבן בתעופה.
* עקב לבן בglobalraptors

הערות שוליים
------------

1. ↑  עקב לבן באתר הרשימה האדומה של IUCN
**אנטוניו סיברה סאלבה** (בספרדית: **Antonio Sivera Salvá**; נולד ב-11 באוגוסט 1996) הוא כדורגלן ספרדי שמשחק באלאבס בעמדת השוער.

קריירה
------

סיברה, שנולד בקסביה, אליקנטה, קהילת ולנסיה, הצטרפה למערך הנוער של ולנסיה ב-2013. הוא ערך את הופעת הבכורה שלו בבוגרים ב-10 בנובמבר 2013 בגיל 17, כשפתח במילואים בהפסד חוץ 3–1 נגד אלצ'ה.

סיברה חתם על חוזה לחמש שנים עם ולנסיה ב-10 בפברואר 2015. לאחר שבילה את עונת 2015-16 כגיבוי לאלכס סאנצ'ס, הוא הפך לפותח קבוע בעונה הבאה כשהגיעו לפלייאוף העלייה.

ב-19 ביולי 2017, סיברה הצטרף למועדון לה ליגה דפורטיבו אלאבס בחוזה לארבע שנים. הוא ערך את הופעת הבכורה שלו ב-24 באוקטובר, בניצחון חוץ 1–0 על חטאפה בסיבוב הרביעי של גביע המלך.

המשחק הראשון של סיברה בליגה התקיים ב-29 באפריל 2018, כאשר הוא פתח והוחלף על ידי הפותח הרגיל פרננדו פאצ'קו זמן קצר לאחר שקיבל כרטיס אדום בהפסד ביתי 0–1 לאתלטיקו מדריד. ב-13 בינואר 2020, הוא עבר לאלמריה בהשאלה עד סוף העונה.

קריירה בינלאומית
----------------

סיברה שיחק בפעם הראשונה עבור ספרד עד גיל 21 ב-1 בספטמבר 2017, בתבוסה 3–0 נגד איטליה בטולדו. בשנת 2019, היה שותף לזכייתה של ספרד באליפות אירופה בפעם החמישית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
שגיאות פרמטריות בתבנית:מקורות   
פרמטרי חובה [ נושא ] חסרים 


**קפאון פנים** היא תופעה הבאה לידי ביטוי בהופעת סדר גבישי (ארוך טווח) בשכבות הפנים של נוזל.

התופעה התגלתה (נסיונית) בתמיסות אלקאנים ופולימרים דומים בתחילת שנות ה-90 של המאה העשרים על ידי שתי קבוצות בו זמנית. קבוצתו של פרופ' ג'ון ארנשו (אוניברסיטת קווין בבלפסט, אירלנד) חקרה את התופעה על ידי פיזור אור, אך שיטה זו לא אפשרה לקבוע את עובי השכבה הקפואה והאם היא אכן מסודרת. במקביל פרסמה את מחקרה קבוצה בראשות פרופ' משה דויטש (אוניברסיטת בר-אילן) ד"ר בן אוקו (המעבדה הלאומית ברוקהייבן - ניו-יורק) וד"ר אריק סירוטה (תאגיד הדלק הבינ"ל- אקסון) אשר חקרה את התופעה באמצעות השתקפות קרני רנטגן שאפשרה להם להראות שהשכבה הקפואה היא שכבה אחת בה מסודרות המולקולות במקביל לנורמל לשכבת הפנים ובמבנה המערכת הגבישית ההקסגונלית.

תופעה דומה שהתגלתה על ידי פרופסור ג'נס אלס-נילסן (המעבדה הלאומית ריסו-דנמרק) ופרופסור פיטר פרשן (אוניברסיטת הרווארד) בתחילת שנות ה-80, תיארה הופעה של "פאזה סמקטית" בפני המשטח של נפח נוזלי בעל "פאזה נמטית" בגבישים נוזליים. אולם, בתופעה זו שכבת הפנים לא הייתה מסודרת או מוגבלת לשכבה אחת בלבד. מאז גילוי התופעה באלקאנים נצפתה התופעה במגוון רחב של פולימרים ובין מצבי צבירה שונים: נוזל-אוויר, נוזל-מוצק ונוזל-נוזל. תופעת קפאון הפנים מייצגת את ההפך מהתופעה המוכרת והנפוצה יותר- "המסת פנים".

ראו גם
------

* הקפאה
הרב **יוסף עזרא חי זליכה** (תש"ח, 1948 - ה' בסיוון תשע"ב, 25 במאי 2012) היה רבה הספרדי של שכונת פרדס כץ בבני ברק.

תולדותיו
--------

נולד לשלמה סלמן ואהובה זליכה בבצרה שבעיראק. בהיותו בן 3 עלתה משפחתו לארץ ישראל והשתכנה במעברת עמישב בפתח תקווה.

בבחרותו עברה משפחתו לשכונת פרדס כץ בבני ברק, למד בישיבת מירון לצעירים בראשות הרב משה ברגמן, ובישיבה גדולה בישיבת שארית יוסף בראשות הרב נסים טולידנו. לאחר מכן למד בשדה חמד, שם התקרב לרבו של המושב נחלת יהודה הרב משה יחזקאל (כונה החכם יחזקאל) שהיה ממקובלי בבל. הרב זליכה שימש בבית הכנסת שלו כבעל קורא וכחזן. לאחר שעבר לבאר יעקב החל ללמוד בישיבת שארית יוסף בראשות הרב נסים טולדנו.

בשנת תשכ"ט, לאחר נישואיו, עבר להתגורר בבני ברק. למד בכולל אור החיים של הרב שמעון בעדני ולאחר מכן בכולל האברכים 'רבינו יוסף חיים' בשכונת התקווה בתל אביב. בשנת ה'תשל"ה התמנה כמשגיח בישיבת 'תפארת משה' בראשות הרב אמנון סבאג. לאחר כמה שנים, בהוראת הרב שך, עזב את הישיבה והחל לכהן כרבה של שכונת פרדס כץ[דרוש מקור].

בבחירות בשנת ה'תשנ"ד הצטרף לרב מאיר מאזוז בתמיכה במפלגת הן הספרדית, שהכניסה שלושה חברים לעיריית בני ברק.

כיהן כדיין בחבר הדיינים של הרב יעקב לנדא ואחרי פטירתו התמנה לדיין בחבר הדיינים של בנו, הרב משה יהודה ליב לנדא.

בשנת ה'תשנ"ז לקה בדימום פנימי ונפטר בליל שבת ה' בסיוון תשע"ב. הלווייתו התקיימה במוצאי חג השבועות והוא נקבר בבית העלמין פוניבז' בבני ברק.

ספריו
-----

* **פרי חדש** ענייני ט"ו בשבט
* **תפארת יוסף** שני חלקים. ליקט ערך והדפיס חתנו ממאמרים ותשובות שפרסם בחיו בקבצים שונים ושהשאיר בכתב יד.

קישורים חיצוניים
----------------

* רבה של פרדס כץ הגאון רבי יוסף זליכה זצ"ל, בחדרי חרדים
* עוד "יוסף חי": מאות צעדו אמש אחר מיטת הגאון רבי יוסף זליכה זצ"ל, JDN
* גלריה - הלוויית הגאון הרב עזרא יוסף חי זליכה זצוק"ל, חדשות 24
* יוסף עזרא זליכה (1948-2012), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306078705171
* ISNI: 0000 0000 6696 6079
* LCCN: nr93049692
* VIAF: 54026508
* WorldCat: lccn-nr93049692

 |
טוביה אברמסון בחוות כנרת - סביבות 1922
קברו של טוביה אברמסון בחלקת השומר בבית הקברות בכפר גלעדי
קברה של דבורה אברמסון בחלקת השומר בבית הקברות בכפר גלעדי
**טוביה אברמסון** (1901 - יוני 1940) היה ממתנדבי הגדודים העבריים, חבר גדוד העבודה, מאנשי ארגון השומר וחבר בארגון הקיבוץ. פעיל בהעפלה ובייצור נשק לא חוקי.

ביוגרפיה
--------

טוביה אברמסון נולד ב-1901 בעיירה אקרמן שבבסרביה להוריו משה אברמסון וחנה רות לבית הוכברג. ב-1905 עלתה המשפחה ארצה והתיישבה בראשון לציון שם למד אברמסון ב"חדר". ב-1908 עברה המשפחה לחוות כנרת ואברמסון עבד כשואב מים מהירדן וכשהתבגר עבד כפועל בחווה. בתקופת התיכון למד בבית הספר החקלאי במקווה ישראל. עם סיום לימודיו, בתקופת מלחמת העולם הראשונה התנדב לגדודים העבריים ושירת בגדוד 40. כמו רבים ממתנדבי היישוב ניצל אברמסון את תקופת שירותו כדי להשיג נשק לטובת ארגון ההגנה. עם סיום המלחמה פורקו הגדודים ואברמסון הצטרף לגדוד העבודה במסגרתו עבד ב-1920 בשיקום תל חי וכפר גלעדי (לאחר מאורעות תל חי) שם הצטרף לארגון החשאי הקיבוץ. לאחר שעזב את הגליל עבר לחיפה שם עבד בנמל חיפה כמכונאי בסירת מנוע שהעבירה ארצה עולים ונשק בלתי חוקיים. בהמשך עבד במפעל "חרושת העמק" שם ייצרו נשק במסווה של תיקון מכונות חקלאיות. ב-1933 גויסו האחים טוביה ויעקב אברמסון, כמכונאים, לסייע בבניין מטוסים קלים במועדון התעופה "הגמל המעופף" בתל אביב.

בשנת 1940 נפצע אברמסון בהתפוצצות גז במכון המים של נחלת יהודה ולאחר זמן נפטר מפצעיו בתל אביב. הובא למנוחות בחלקת "השומר" בבית הקברות בכפר גלעדי.

משפחתו
------

לטוביה אברמסון היו 7 אחים ואחיות. אחותו צביה נישאה לשומר יוסף חריט והאחות פסיה נישאה לשומר מאיר ספקטור.
אברמסון נישא לדבורה למיסוב. לזוג נולדו 2 ילדים: משה ורות (שנישאה למאיר הר-ציון).

לקריאה נוספת
------------

* דן חריט, **אברמסון - בית השורשים**, הוצאת "מערכת" קיבוץ דליה, 2009
* שאול דגן, **ראשונים באום-ג'וני האברמסונים**, הוצאה עצמית, 1986
* **ספר השומר** - יוסף חריט על טוביה אברמסון 440–442, הוצאת דביר, 1957

קישורים חיצוניים
----------------

ויקישיתוף מדיה וקבצים בנושא **טוביה אברמסון** בוויקישיתוף
* טוביה אברמסון באתר "אלבום משפחות ראשון לציון"

הערות שוליים
------------

1. ↑  הגדוד ה-40 היה "הגדוד הארצישראלי" של הלגיון העברי ופיקד עליו הקולונל היהודי מרגולין
2. ↑  יחד עם טוביה שירת בגדודים גם אחיו יעקב
3. ↑  מת מפצעיו טוביה אברמזון, הצופה, 21 ביוני 1940
4. ↑  דן חריט הוא נכדו של משה אברמסון
המחלוקת התפתחה כתגובה לפופולריות הגוברת של ארתור שופנהאואר בגרמניה
**מחלוקת הפסימיזם** או **מחלוקת הפסימיות** (בגרמנית: **Pessimismusstreit**) הייתה מחלוקת אינטלקטואלית שהתרחשה ברובה בגרמניה, החל בשנות ה-60 של המאה ה-19 ועד לתחילת מלחמת העולם הראשונה. בין הפילוסופים שהשתתפו בה היו: יוליוס פראונשטדט, אדוארד פון הרטמן, פיליפ מיינלנדר, יוליוס באהנסן, אויגן דירינג, אגנס טאוברט (Taubert), אולגה פלומאכר (Plümacher), ופרידריך ניטשה. וכן פילוסופים נאו-קאנטיאנים כמו קונו פישר (אנ'), והרמן כהן.

המחלוקת נסבה סביב שאלת משמעות החיים וערך הקיום, והתעוררה לראשונה כתגובה להכרה הפומבית הגוברת בארתור שופנהאואר לאחר מותו. האהדה לשופנהאואר, והצייטגייסט שהתאפיין ב"ולטשמרץ" ובפסימיות, הובילו לפרסום מגוון רחב של ביקורות בעד ונגד שופנהאואר, ולדיון ער בשאלת ערך החיים.

בשנת 1869 המחלוקת התעוררה מחדש לאחר שאדוארד פון הרטמן פרסם את ספרו *הפילוסופיה של הלא מודע* (אנ') שהיה לרב-מכר, ובו פיתח מחדש רעיונות רבים מתורתו של שופנהאואר. לאורך שנות השבעים והשמונים של המאה ה-19 הרטמן פרסם מספר רב של מאמרים וארבעה ספרים בתגובה למבקריו. ב-1873 פרסמה אגנס טאוברט, אשתו של פון הרטמן, את *פסימיות ומתנגדיה* (*Der Pessimismus und seine Gegner*), בתגובה לביקורת על בעלה, שהייתה לה השפעה חזקה על המחלוקת. הפילוסופית הגרמנייה-אמריקאית אמלי ג'יי האת'ווי (אנ') תרמה למחלוקת כמי שהפיצה את ההגות הפסימיסטית של שופנהאואר באמריקה.

פרדריך ניטשה, שבתחילת דרכו הפילוסופית הושפע רבות מהפילוסופיה של שופנהאואר והחזיק בעמדות פסימיסטיות, פיתח גם תגובת נגד למחלוקת הפסימיזם, והתנצח בכתביו השונים עם הדמויותיה הבולטות שלה. בהגותו המאוחרת ניטשה ניסח פילוסופיה אופטימית של חיוב החיים, שבאה לביטוי בתפיסת "אהבת הגורל".

ראו גם
------

* מחלוקת הפנתאיזם
* מחלוקת האתאיזם
* פילוסופיית החיים

הערות שוליים
------------

1. 1 2  Beiser, Frederick C. (2016). "The Pessimism Controversy, 1870–1890". *Weltschmerz: Pessimism in German Philosophy, 1860–1900*. Oxford: Oxford University Press. doi:10.1093/acprof:oso/9780198768715.001.0001. ISBN 9780198768715.
2. 1 2 3 4  Beiser, Frederick C. (2016). "The Pessimism Controversy". *After Hegel: German Philosophy, 1840–1900* (באנגלית). Princeton, New Jersey: Princeton University Press. doi:10.23943/princeton/9780691163093.001.0001. ISBN 9780691173719.
3. ↑  Stern, Tom (2020), Wicks, Robert L. (ed.), "Nietzsche's Schopenhauer", *The Oxford Handbook of Schopenhauer* (באנגלית), Oxford University Press: 478–496, doi:10.1093/oxfordhb/9780190660055.013.26, ISBN 978-0-19-066005-5, נבדק ב-2021-01-02
4. 1 2  Stern, Tom (2019). "Nietzche's Ethics of Affirmation". In Stern, Tom (ed.). *The New Cambridge Companion to Nietzsche*. Cambridge: Cambridge University Press. p. 352. ISBN 9781316676264.
5. ↑  Bensick, Carol (2018-04-12). "An Unknown American Contribution to the German Pessimism Controversy: Amalie J. Hathaway's 'Schopenhauer'". *Blog of the APA* (באנגלית אמריקאית). נבדק ב-2021-02-06.
**דונקי קונג** (ביפנית: **ドンキーコング**) היא דמות בדיונית של גורילה מואנשת אשר נוצרה במקור על ידי שיגרו מיאמוטו. הדמות שימשה במקור כנבל הראשי במשחק הארקייד של נינטנדו משנת 1981 "דונקי קונג" שם הוא היה האויב המושבע של ג'אמפמן (מריו) אשר חטף את חברתו של ג'אמפמן, פאולין. דונקי קונג הפך אז, בין היתר בזכות סדרת משחקי דונקי קונג קאנטרי, לגורילה ידידותית אשר עונדת עניבה ומכורה לבננות.

הצלחתו המסחרית של משחק הארקייד מ-1981 תוביל בהמשך לפיתוח סדרת משחקי דונקי קונג. סדרת משחקי דונקי קונג קאנטרי הושקה ב-1994 כאשר דונקי קונג כיכב בהם כדמות הראשית במשחק (אם כי מספר פרקים מתמקדים במקום זאת בחבריו דידי קונג ודיקסי קונג). דונקי קונג הופיע לאורך השנים גם בסדרת משחקי הווידאו של מריו.

מריו, גיבור המשחק המקורי של דונקי קונג משנת 1981, הפך בהמשך לדמות המרכזית בזיכיון משחקי מריו. דונקי קונג נכלל גם בסדרת משחקי משחקי הלחימה Super Smash Bros. ומשמש גם כאנטגוניסט הראשי בסדרת המשחקים "Mario vs. Donkey Kong" שמשחקיה יצאו לשווקים בין השנים 2004 עד 2015.

דונקי קונג נחשב לאחת הדמויות הפופולריות והאייקוניות ביותר בתולדות משחקי הווידאו.

קישורים חיצוניים
----------------

ויקישיתוף מדיה וקבצים בנושא **דונקי קונג** בוויקישיתוף

| מריו (זיכיון) |
| --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • **רשימה מורחבת של כל משחקי הזיכיון** |  |
| סדרות המשחקים המרכזיות | סופר מריו • מריו קארט • מריו פארטי • Mario vs. Donkey Kong |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ') |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |
**Cheap Thrills** הוא אלבום מוזיקלי מאת "Big Brothers & Holding Company" או בקיצור BBHC והסולנית שלהם ג'ניס ג'ופלין. האלבום הוקלט ויצא לאור בשנת 1968. זהו אלבום רוק, בלוז רוק, ורוק מתקדם, והוא מכיל כמה מלהיטיה הגדולים של הלהקה, כדוגמת "Piece of My Heart" ,"Summertime" ו- "Ball and Chain".

עובדות
------

האלבום הוא האלבום השני של הלהקה, אחרי "Big Brother Holding Company". האלבום זכה להצלחה רבה, והיה בראש המצעדים במשך שמונה שבועות בשנת 1968. האלבום כולל שלוש גרסאות כיסוי (קאברים), שחלקן הפכו ללהיטים רק לאחר שפורסמו על יד הלהקה: "Piece of My Heart" ו- "Ball and Chain". האלבום הוקלט בצורת סטריאו ומונו, כאשר באוזן ימין אפשר לשמוע את הגיטרה השנייה והבס, ובאוזן שמאל אפשר לשמוע את התופים ואת הגיטרה המובילה. לעומת זאת, את קולה של ג'ניס ג'ופלין ניתן לשמוע בשתי האוזניים, מה שמייצר תחושה של חוויה עוצמתית של המופע המוזיקלי. למרות הכנסת קולות קהל להקלטות, כל הרצועות הוקלטו באולפן, חוץ מ-"Ball and Chain" שהוקלט בהופעה של הלהקה בפילמור אודיטוריום בסן פרנסיסקו.

היסטוריה
--------

לאחר ההצלחה של הלהקה בפסטיבל הפופ של מונטריי ב-1967, יצא לאור אלבומם הראשון. אחרי שהאלבום "Big Brother Holding Company" יצא לאור, הלהקה החלה להקליט שירים מקוריים וגרסאות כיסוי ושנה לאחר מכן הוציאה את האלבום "Cheap Thrills" (ריגושים זולים). האלבום זכה להצלחה רבה, ובסוף השנה זה היה האלבום המצליח ביותר של 1968, לאחר שמכר כמעט מיליון עותקים. עם זאת, ההצלחה הייתה קצרת מועד, כאשר ג'ופלין עזבה את הלהקה לקריירת סולו בדצמבר 1968.

עטיפת האלבום
------------

עטיפת האלבום, שבה מצויר קומיקס מאת רוברט קראמב שבו בכל ריבוע מוזכר שם של שיר באלבום לפי הסדר, הייתה אמורה להיות בכלל צידו האחורי של האלבום. בצד הקדמי הייתה אמורה להופיע תמונה של כל חברי הלהקה ערומים יחד במיטה, אך חברת ההקלטות קולומביה רקורדס הטילה וטו וקבעה שאסור שתמונה זאת תהיה בחזית האלבום. כשג'ופלין, שהייתה מעריצה של קומיקס מחתרתי ובמיוחד של עבודתו של קראמב, ראתה את הקומיקס שצייר והיא מאוד התלהבה. היא דרשה מחברת התקליטים שזאת תהיה עטיפת האלבום, ואלה קיבלו את ההצעה. בריאיון ל- "AIGA", אמר מנהל האמנות של קולומביה רקורדס, ג'ון ברג, "ג'ופלין הזמינה את זה (העטיפה), והיא מסרה לי באופן אישי את "cheap thrills" במשרד. לא היו שינויים עם רוברט קראמב. הוא סירב שישולם לו, באומרו, 'אני לא רוצה את הכסף המטונף של קולומביה.' "

רשימת רצועות
------------


| מס' | שם | משך |
| --- | --- | --- |
| 1. | Combination of the Two | 5:47 |
| 2. | I Need a Man to Love | 4:53 |
| 3. | Summertime | 3:58 |
| 4. | Piece of My Heart | 4:13 |
| 5. | Turtle Blues | 4:21 |
| 6. | Oh, Sweet Mary | 4:14 |
| 7. | Ball and Chain | 9:27 |
| 8. | Roadblock | 5:30 |
| 9. | Flower In the Sun | 3:03 |
| 10. | Catch Me Daddy - Live at the Grande Ballroom, Detroit, MI - March 1968 | 5:31 |
| 11. | Magic of Love - Live at the Grande Ballroom, Detroit, MI - March 1968 | 3:58 |
| **משך כולל:** | **54:59** |

קישורים חיצוניים
----------------

* מידע על האלבום *Cheap Thrills* באתר MusicBrainz
* מידע על האלבום *Cheap Thrills* באתר AllMusic
* האלבום *Cheap Thrills* באתר Discogs
* האלבום *Cheap Thrills* באתר ספוטיפיי
* האלבום *Cheap Thrills* באתר דיזר
* פודקאסט על האלבום - ספיישל של חצות - כאן 11 התאגיד הציבורי

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 02de8887-e93b-3ea6-8b6d-de072a159bba

 |
**באוזר** (ביפנית: *Koopa" ,*クッパ*"* באנגלית: **Bowser**), אשר מכונה גם **המלך קופה** (באנגלית: **King Koopa**), הוא דמות בדיונית, והאנטגוניסט העיקרי בסדרת משחקי הווידאו מריו של חברת נינטנדו היפנית, בו הוא האויב המושבע של גיבור הסדרה מריו. ביפן הוא נושא את התואר "דאיימאו" (大魔王, "מלך השדים הגדול"). באוזר הוא המנהיג של גזע היצורים דמוי הצבים הקרויים "קופה". באוזר חותר תמיד לנסות לחטוף את הנסיכה פיץ' ולהביס את האחים מריו ולואיג'י במטרה לכבוש את ממלכת הפטריות. לבאוזר מראה מפלצתי עם אלמנטים של דרקון וצב, שאגה אימתנית, יכולת לירוק אש ואישיות אכזרית.

באוזר הופיע לראשונה במשחק הווידאו האחים סופר מריו משנת 1985 בו הוא היה יריבו של מריו והבוס האחרון. במקור היוצרים תכננו לעצבו כשור בהשראת דמותו של מלך השוורים בסרט האנימציה של חברת טואי "אלאקאזאם הגדול", אך המעצב של נינטנדו טאקאשי טאזוקה ציין שהדמות דומה יותר לצב מאשר לשור.

קנת' ג'יימס הוא המדבב הנוכחי שמדבב את באוזר. מדובבים אחרים שדיבבו את קולו לאורך השנים כוללים את סקוט ברנס, שהיה הראשון שדיבב את קולו של באוזר במשחק וידאו, אריק ניוסום, שדיבב אותו פעם אחת במשחק "Mario & Sonic at the Olympic Games", וצ'ארלס מרטינט, שסיפק אפקטים ווקאליים לבאוזר במשחק "Super Mario 64" ובגרסה המחודשת למשחק עבור נינטנדו DS.

לאורך השנים דמותו של באוזר שולבה גם במשחקים בז'אנרים שונים כגון משחקי תפקידים ממוחשבים כמו המשחקים "Paper Mario" ו-"Mario & Luigi", ומשחקי ספורט כמו "Mario Kart" ו-"Mario Tennis". הוא הופיע בכותרים אחרים של נינטנדו, כמו בסדרת משחקי הלחימה "Super Smash Bros." באוזר הופיע גם בסדרות אנימציה שונות לאורך השנים, כולל שלוש סדרות שהופקו על ידי חברת DIC Entertainment (בכולן הארווי אטקין דיבב את קולו של באוזר, ועמי מנדלמן בדיבוב בעברית של האחרים סופר מריו), וכמו כן השחקן דניס הופר גילם את באוזר בסרט הלייב-אקשן ההוליוודי "האחים סופר מריו" משנת 1993. בשנת 2023 השחקן ג'ק בלאק מדבב את קולו של באוזר בהאחים סופר מריו - הסרט.

באוזר נחשב לאחד מהנבלים המוכרים ביותר בתולדות משחקי הווידאו.

קישורים חיצוניים
----------------

ויקישיתוף מדיה וקבצים בנושא **באוזר** בוויקישיתוף

הערות שוליים
------------

1. ↑  キャラクター紹介, www.nintendo.co.jp

| מריו (זיכיון) |
| --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • **רשימה מורחבת של כל משחקי הזיכיון** |  |
| סדרות המשחקים המרכזיות | סופר מריו • מריו קארט • מריו פארטי • Mario vs. Donkey Kong |
| סדרות משחקי ספין-אוף | דונקי קונג • לואיג'י • ואריו • יושי |
| מדיות נוספות | סרט לייב-אקשן • סרט אנימה • סדרת טלוויזיה • סרט הנפשה ממוחשבת |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • הנסיכה רוזלינה(אנ') • דידי קונג(אנ') • פאולין(אנ') • קופלינגים(אנ') |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |
**סשה בואי** (בצרפתית: **Sacha Boey**; נולד ב-13 בספטמבר 2000 במונטריי שבצרפת) הוא כדורגלן צרפתי המשחק בעמדת המגן הימני בקבוצת גלאטסראיי מליגת העל הטורקית.

קריירת מועדונים
---------------

בואי גדל במחלקות הנוער של רומנוויל, רד סטאר וסטאד רן. בשנת 2018 החל לשחק בקבוצת המילואים של סטאד רן. ב-5 במאי 2019 ערך בואי את הופעת הבכורה שלו בקבוצה הראשונה של סטאד רן, בתיקו 2-2 נגד טולוז במסגרת המחזור ה-35 בליגת העל הצרפתית לעונת 2018/2019. בסך הכל ערך שמונה הופעות ליגה במועדון.

ב-5 באוקטובר 2020 הושאל בואי למשך עונה אחת לדיז'ון מליגת העל הצרפתית. ב-24 באוקטובר ערך את הופעת הבכורה שלו במועדון, בהפסד 0–4 לפריז סן-ז'רמן במסגרת המחזור השמיני בליגה לעונת 2020/2021. בסך הכל ערך 24 הופעות ליגה במהלך תקופת ההשאלה.

ב-26 ביולי 2021 חתם בואי על חוזה לארבע שנים בגלאטסראיי מליגת העל הטורקית.

קישורים חיצוניים
----------------

ויקישיתוף מדיה וקבצים בנושא **סשה בואי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Transferts : Sacha Boey (Rennes) prêté à Dijon באתר ל'אקיפ, 5 באוקטובר 2020 (בצרפתית)
2. ↑  Sacha Boey transferi hakkında באתר הרשמי של גלאטסראיי, 26 ביולי 2021 (בטורקית)
**קארל טרייבל** (בצ'כית: **Karel Treybal** ; ‏2 בפברואר 1885 - 2 באוקטובר 1941) הוא שחמטאי צ'כי. 

טרייבל נולד בכפר דרום מערבית לפראג במרכז בוהמיה. הוא למד משפטים ולאחר קבלת תואר עו"ד היה ליו"ר של בית משפט בעיר קטנה בשם ולורי. 

טרייבל שיחק שחמט כחובב, אך היה כה חזק עד שבמרבית שנותיו דורג בין 50 השחקנים החזקים בעולם. 
טרייבל היה אחיו הצעיר של פרנטישק טרייבל, שחמטאי מוביל אף הוא. 

בשנת 1905 חלק מקום 3-4 באליפות צ'כיה הראשונה שהתקיימה בפראג (ניצח: אולדריך דוראס). בשנת 1907 חלק מקום 2-4 בתחרות ברנו (אליפות צ'כיה השנייה (ניצח: פרנטישק טרייבל). בשנת 1908 ניצח בתחרות פראג (דרג ב'), בשנת 1909 הגיע למקום השני בתחרות פראג (אליפות צ'כיה השלישית, ניצח: אולדריך דוראס). בשנת 1921 חלק מקום ראשון-שלישי ביחד עם קארל הרומאדקה ולדיסלב פרוקש בתחרות ברנו, אליפות צ'כיה השביעית.

השתתפות באולימפיאדות
--------------------

טרייבל שיחק בנבחרתה האולימפית של צ'כיה בשלוש אולימפיאדות רשמיות : 

* באולימפיאדת השחמט 1930, האולימפיאדה השלישית שהתקיימה בהמבורג, בלוח השני השיג תוצאה של +3 -4 =6
* באולימפיאדת השחמט 1933, אולימפיאדת החמישית שאורגנה על ידי פיד"ה והתקיימה בפולקסטון, בריטניה בין 12 ביולי לבין 23 ביולי 1933. בלוח השני השיג תוצאה +4 -3 =5
* באולימפיאדת השחמט 1935, אולימפיאדת השישית שאורגנה על ידי פיד"ה והתקיימה בוורשה בין 16 באוגוסט לבין 31 באוגוסט 1935. בלוח הרביעי השיג תוצאה +5 -1 =9

באולימפיאדת השחמט 1933 זכה טרייבל במדליית כסף קבוצתית. 

השגו הגדול היותר של טרייבל היה מקום שישי משותף עם אהרון נימצוביץ' בתחרות קרלו ויורי (קרלסבד) בשנת 1923. בין היתר ניצח את אלוף העולם לעתיד אלכסנדר אלכין. 

טרייבל נרצח בתקופת הכיבוש הנאצי של צ'כיה. ב-30 במאי 1941 הוא נעצר, נכלא, והואשם בהסתרת נשק לשימוש כוחות ההתנגדות וכן בבעלות בלתי חוקית של אקדח. לא ידוע אם היה בסיס כלשהו להאשמות אלו, אך טרייבל נידון למוות והוצא להורג ב-2 באוקטובר 1941. לאחר הוצאתו להורג גופתו לא נמסרה למשפחתו ועקבותיה לא נודעו. 

בשנת 1945 מאמר בביטאון השחמט של צ'כיה Šach ציין כי טרייבל הוצא להורג ללא משפט וכי מעולם לא התעסק בכל נושא פוליטי. לדיסלב פרוקש פרסם מונוגרפיה עליו בשנת 1946.

קישורים חיצוניים
----------------

ויקישיתוף מדיה וקבצים בנושא **קארל טרייבל** בוויקישיתוף

* קארל טרייבל, באתר צ'סגיימס (באנגלית)
* הערות היסטוריות על טרייבל
* אומדן מד כושר של קארל טרייבל
* מצבה לזכרו
* מידע כללי

הערות שוליים
------------

1. ↑  3rd Chess Olympiad: Hamburg 1930, Czechoslovakia, באתר OlimpBase
2. ↑  5th Chess Olympiad: Folkestone 1933, Czechoslovakia, באתר OlimpBase
3. ↑  6th Chess Olympiad: Warsaw 1935, Czechoslovakia, באתר OlimpBase

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5640 5606
* NKC: jk01140089
* NTA: 144865025
* VIAF: 83940632
* WorldCat: viaf-83940632

 |
"**היא רוקדת**" הוא שיר של הזמרת ירדנה ארזי שהשתתף בתחרות קדם-אירוויזיון 1988 והגיע למקום השני.

כתיבת השיר
----------

בשנת 1988 בחרה הטלוויזיה הישראלית בירדנה ארזי לייצג את ישראל באירוויזיון 1988 שנערך באותה שנה בדבלין בירת אירלנד.

קדמו לבחירה בארזי השתתפותה כנציגת ישראל באירוויזיון 1976 כחלק משלישיית שוקולד מנטה מסטיק, הנחיית אירוויזיון 1979 שנערך בבנייני האומה בירושלים, זכייתה במקום השני בתחרויות קדם אירוויזיון 1982 וקדם אירוויזיון 1983 ובמקום השלישי בתחרות קדם אירוויזיון 1985 והנחיית קדם אירוויזיון 1987. בנוסף התבקשה ארזי לייצג את ישראל בתחרות אירוויזיון 1984 אך השתתפותה בוטלה כיוון שהתחרות נערכה ביום הזיכרון לחללי מערכות ישראל.

נוסף על כל אלה, הייתה ארזי הזמרת הבולטת בישראל באותה שנה, נבחרה בפעם השלישית כזמרת השנה ב-1987 וזכתה להצלחה גדולה באלבומה נשמה צוענית שמכר 150 אלף עותקים. בסקר שנערך על ידי התוכנית "כל צבעי הרשת" של קול ישראל לרגל חגיגות ה-40 לישראל נבחרה ארזי כזמרת האהובה בישראל.

לרגל התחרות התבקשה ארזי להציג ארבעה שירים ומתוכם יבחר הקהל את השיר הזוכה. הייתה זו הפעם הראשונה בה ערכה הטלוויזיה קדם אירוויזיון בהשתתפות זמרת אחת בלבד.

"היא רוקדת" היה אחד משני שירים שכתב לתחרות אהוד מנור ועל פי ראיונות שהעניקה לימים, היה זה השיר המועדף על ארזי לזכייה בתחרות. אך טעם הקהל היה שונה, והשיר הגיע למקום השני עם 40 נקודות לעומת "בן אדם" שהגיע למקום הראשון עם 48 נקודות.

באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("ווען זי טאנצט").

#### במצעדים השנתיים

השיר הוצג במצעד הפזמונים רק ב-21 ביוני 1988, כשלושה חודשים לאחר שהשתתף בתחרות קדם אירוויזיון 1988. למרות זאת זכה להצלחה ונשאר במצעדים עשרה שבועות ומהם שבועיים בפסגה.

במצעד הפזמונים העברי השנתי 1988 הגיע השיר למקום השמיני. אחד מתוך ארבעה שירים של ארזי בעשירייה הראשונה במצעד. ארזי נבחרה כזמרת השנה בפעם הרביעית.

קישורים חיצוניים
----------------

* קליפ, מתוך הערוץ הרשמי של ירדנה ארזי באתר YouTube
* גרסת היידיש, בביצוע יוני אילת
**דניאל קייטס** (באנגלית: **Daniel Cates**; נולד ב-14 בנובמבר 1989) הוא שחקן פוקר אמריקאי, המוכר גם בשם **Jungleman** בעקבות כינויו במשחקי פוקר באינטרנט. קייטס זכה בשני צמידי אליפות העולם בפוקר ובשני גביעי סבב טריטון.

ביוגרפיה
--------

קייטס החל לשחק תחת שם המשתמש *jungleman12* בפול טילט פוקר ופוקרסטארס. ב-2009 הפסיד את רוב כספו במשחקים נגד ויקטור בלום. ב-2010 לאחר שהרוויח כספים רבים, הוא קיבל את האתגר שפרסם טום דוואן למשחק ב-4 שולחנות במקביל בסך של 50 אלף ידיים, ובמידה וקייטס יהיה מורווח יותר מדולר אחד לאחר האתגר, דוואן ישלם לו 1.5 מיליון דולר. במהלך 2010 ו-2011 שיחקו כ-20 אלף ידיים וקייטס היה ביתרון של כ-1.2 מיליון דולר. ב-2018 פרסם קייטס שדוואן מתחמק ממנו ולא מוכן להמשיך באתגר, אך ציין גם שדוואן שילם לו 700 אלף דולר, כנראה כהודאה בהפסדו. בראיון במאי 2022 אמר קייטס שדואן קיבל את כך שהפסיד, ושילם לקייטס כ-1.3 מיליון דולר מתוך הסכום.

באוקטובר 2021 זכה בצמיד אליפות העולם בפוקר הראשון שלו, כאשר ניצח באליפות שחקני הפוקר היוקרתית במסגרת אליפות העולם בפוקר, וביוני 2022 שחזר את השגו כאשר זכה באליפות בפעם השנייה ברציפות.

במרץ 2022 קייטס החל תוכנית ראיונות בשם "Winning the Game of Life" בערוץ היוטיוב שלו, בה הוא מארח אנשים שונים, בעיקר מעולם הפוקר.

ב-31 בינואר 2023 פרסם פיל גלפונד שקייטס הסכים לקבל את "אתגר גלפונד", בו השניים ישחקו ראש בראש 7,500 ידיים של אומהה הולדם במשחק כסף בבליינדים של $100/$200. האתגר החל ב-2 בפברואר 2023, והמשחקים משודרים בערוץ היוטיוב של גלפונד. המשחקים עצמם משוחקים בחדר הפוקר המקוון של אליפות העולם בפוקר בבליינדים של $10/$20, אך בין השחקנים הסכומים ייחושבו בהתאם לסכום הנקבע.

נכון לפברואר 2023, קייטס זכה בסך של כ-12.3 מיליון דולר מטורנירי פוקר.

### צמידי אליפות העולם בפוקר

| שנה | טורניר | פרס |
| --- | --- | --- |
| 2021 | $50,000 Poker Players Championship 6-Handed | $954,020 |
| 2022 | $50,000 Poker Players Championship 6-Handed | $1,449,103 |

קישורים חיצוניים
----------------

ויקישיתוף מדיה וקבצים בנושא **דניאל קייטס** בוויקישיתוף
* דניאל קייטס, ברשת החברתית אקס (טוויטר)
* דניאל קייטס, סרטונים בערוץ היוטיוב
* דניאל קייטס, באתר The Hendon Mob
* דניאל קייטס, באתר Global Poker Index
* דניאל קייטס, באתר אליפות העולם בפוקר

הערות שוליים
------------

1. ↑  Daniel 'Jungleman12' Cates, באתר Bluff Europe, ‏1 באפריל 2011 (באנגלית)
2. ↑  durrrr vs jungleman12, באתר פול טילט פוקר (באנגלית)
3. ↑  ‘Jungleman’ Daniel Cates Seeks Update from Tom Dwan on ‘Durrrr Challenge’, באתר CardsChat, ‏31 בדצמבר 2018 (באנגלית)
4. ↑  Galfond Challenge Returns Feb. 2: "Jungleman" to Battle "Mr. Falcons", PokerNews, ‏31 בינואר 2023 (באנגלית)
5. ↑   $100/$200 vs. Jungleman | The Galfond Challenge, סרטון בערוץ "Phil Galfond", באתר יוטיוב
פירוש נוסף ערך זה עוסק במורה למשחק יורם לוינשטיין. אם התכוונתם לסטודיו למשחק מיסודו של יורם לוינשטיין, ראו סל"ה - הסטודיו לאמנויות התיאטרון מיסודו של יורם לוינשטיין.

**יורם לוינשטיין** (נולד ב-22 באפריל 1950 בקריית חיים) הוא שחקן, מורה ישראלי למשחק, מייסד ומנהל סל"ה - הסטודיו לאמנויות התיאטרון מיסודו של יורם לוינשטיין.

קורות חייו
----------

לוינשטיין נולד להורים יהודים גרמנים ניצולי שואה וגדל במצוקת עוני קשה. בילדותו התגורר בקריית ביאליק. עקב בעיית פרופיל צבאי תפקד לאורך שירותו הצבאי כפקיד, לאורך השנים העלה את הפרופיל ולחם בתותחנים במלחמת יום הכיפורים. לאחר שירותו הצבאי התקבל לוינשטיין ללימודי משחק באוניברסיטת תל אביב, כשהוא חסר ניסיון לחלוטין. לאורך לימודיו נחל הצלחה. לאחר לימודיו החל ללמד משחק באופן עצמאי בבתי אבות ובמסגרות עצמאיות, לצעירים אשר לא התקבלו לבתי-ספר למשחק. במקביל, שיחק לוינשטיין בתיאטרון אורנה פורת ובתיאטרון "הינשוף" בהנהלת שושנה רביד. שיעורי המשחק שהעביר זכו לאהדה רבה, ובתי-ספר למשחק רבים התרשמו מתלמידיו. לתקופות קצרות במיוחד העביר שיעורים בסמינר הקיבוצים, בבית צבי ובקמרה אובסקורה. מרוב המסגרות פוטר, ובסטודיו למשחק ניסן נתיב לא קיבל הזדמנות ללמד.

עקב הקושי בתפקוד במסגרות הנ"ל, המשיך לוינשטיין לפתח את סדנאות המשחק העצמאיות בניהולו ושכר בשנת 1988 מבנה ללימוד בתל אביב. באותה תקופה למדו אצלו שחקנים מתחילים רבים, בהם אקי אבני ואיילת זורר. בשנת 1997 לוינשטיין הקים אולם הצגות בשכונת התקווה שבדרום תל אביב, ובשנת 2000 הועבר הסטודיו למשחק במלואו לשכונת התקווה, למבנה שהוקם על ידי חנה רובינא וננטש עם השנים. לאורך השנים זוכה הסטודיו, ששמו הרשמי סל"ה - הסטודיו לאמנויות התיאטרון מיסודו של יורם לוינשטיין, להצלחה רבה, ולומדים במסגרתו עשרות תלמידים, שנבחרים מתוך מאות, הן במסגרת הפורמלית של שלוש שנות לימודים, והן במסגרת סדנאות למבוגרים ולבני-נוער ובקורסים של מכינות. בית הספר ידוע בתרומה הקהילתית שמעניק לקבוצות חלשות, בין השאר בתחום סביבתו.

ב-1987 השתתף בסרטה של ציפי טרופה, "תל אביב - ברלין".

בשנת 2003 ובשנת 2004 השתתף לוינשטיין בתוכנית המציאות "פרוייקט Y" בתפקיד מורה התיאטרון של המתמודדים.

בשנת 2021 שיחק את דמותו של דוד בן-גוריון בסדרת הנוער ״פלמ"ח״.

חיים אישיים
-----------

חרף היותו הומוסקסואל לוינשטיין היה נשוי לפועה, שפית במקצועה שהייתה אחת מתלמידותיו, ולשניים שתי בנות משותפות.

חתן פרס רוזנבלום לאומנויות הבמה על מפעל חיים לשנת 2020.

קישורים חיצוניים
----------------

* יורם לוינשטיין, במיזם "אישים" לתיעוד היצירה הישראלית
* סל"ה הסטודיו למשחק של יורם לוינשטיין, האתר הרשמי
* רותי זוארץ, ‏יורם לוינשטיין: "תיאטרון מפחיד אותי", באתר גלובס, 12 במאי 2008
* טל פרי, ‏יורם לוינשטיין מביים לראשונה בחייו קברט מריר-מתוק, באתר גלובס, 13 באוגוסט 2012
* שי הרלב, עכבר העיר אונליין, מהמחלקה הסגורה באברבאנל לסטודיו יורם לוינשטיין , באתר הארץ, 6 בנובמבר 2012
* יורם יובל, שיחת נפש עם יורם לוינשטיין  באתר יוטיוב.
* nrg מעריב, יורם לוינשטיין: "הייתי יכול להיות משה איבגי", באתר nrg‏, 3 באפריל 2014
* סמדר שילוני, "כשאני מעיף תלמיד, אני יודע שזה טוב לו", באתר ynet, 12 בנובמבר 2014
* אמיר סומר, משחק החיים: ראיונולוג עם יורם לוינשטיין, באתר nrg‏, 13 בנובמבר 2015
* TimeOut, פרסי רוזנבלום 2020: פרס מפעל חיים ליורם לוינשטיין ורנה שיינפלד, באתר TimeOut, מאי 2020

הערות שוליים
------------
באנליזה מרוכבת, **משפט גאוס-לוקאס**, הקרוי על שמם של קרל פרידריך גאוס ופליקס לוקאס, מספק יחס גאומטרי בין השורשים של פולינום P לשורשים של הנגזרת שלו {\displaystyle \,P'}. 
קבוצת השורשים של פולינום ממשי או מרוכב היא קבוצת נקודות במישור המרוכב. המשפט קובע כי כל השורשים של {\displaystyle \,P'} נמצאים בתוך הקמור של השורשים של P.

היסטוריה
--------

בין המסמכים שהותיר מאחוריו קרל פרידריך גאוס (1777 - 1855) נמצאה מחברת אשר הוא החל לכתוב בספטמבר 1813. בעמוד 76 במחברת הוא כתב את הטענה שנודעה כמשפט גאוס-לוקאס. מספר מכתבים שלו שנשלחו לשומאכר מעידים שהוא חשב על המשפט לראשונה ביוני 1836 ושהוא הכיר היטב את ההשלכות הנובעות ממנו. מאוחר יותר, פליקס לוקאס ניסח משפט דומה, אם כי בגרסה מעט חלשה יותר, במאמר מ-1868. המשפט נתגלה מחדש באופן בלתי תלוי על ידי Legebeke ב-1882, בעזרת שיקולים גאומטריים.

ניסוח
-----

אם P הוא פולינום בעל מקדמים מרוכבים, כל האפסים של {\displaystyle \,P'} נמצאים בתוך המצולע הקמור הקטן ביותר המכיל את האפסים של P (במישור המרוכב).

הוכחה
-----

מן המשפט היסודי של האלגברה, נובע כי ל-P קיים פירוק יחיד מעל שדה המספרים המרוכבים: {\displaystyle P(z)=\alpha \prod \_{i=1}^{n}(z-a\_{i})}, כאשר המספרים {\displaystyle a\_{1},a\_{2},\ldots ,a\_{n}} הם השורשים של P.

יהי Z מספר מרוכב עבורו {\displaystyle P(z)\neq 0}. נבצע בפולינום נגזרת לוגריתמית ונקבל:
{\displaystyle {\frac {P^{\prime }(z)}{P(z)}}=\sum \_{i=1}^{n}{\frac {1}{z-a\_{i}}}.}. באופן ספציפי, אם Z הוא שורש של {\displaystyle P'} ועדיין {\displaystyle P(z)\neq 0}, אז: {\displaystyle \sum \_{i=1}^{n}{\frac {1}{z-a\_{i}}}=0.\ } או: {\displaystyle \ \sum \_{i=1}^{n}{\frac {{\overline {z}}-{\overline {a\_{i}}}}{\vert z-a\_{i}\vert ^{2}}}=0.}. הביטוי האחרון יכול להיכתב גם כ-: {\displaystyle \left(\sum \_{i=1}^{n}{\frac {1}{\vert z-a\_{i}\vert ^{2}}}\right){\overline {z}}=\sum \_{i=1}^{n}{\frac {1}{\vert z-a\_{i}\vert ^{2}}}{\overline {a\_{i}}}.} .
ניתן לראות כי Z הוא סכום משקלים בעל מקדמים חיוביים, או מרכז כובד של המספרים המרוכבים {\displaystyle a\_{i}} ולכן הוא נמצא בתוך המצולע הקמור הקטן ביותר המכיל את האפסים של P, מש"ל.

מקורות
------

* עמודים 91-92 ,Analytic Theory of Polynomials

קישורים חיצוניים
----------------

* משפט גאוס-לוקאס, באתר MathWorld (באנגלית)
**קרופקאקה** (בשוודית: **Kroppkaka**; ברבים "Kroppkakor") היא כיסוני תפוחי אדמה מבושלות שוודיות מסורתיות שממולאת לרוב בבצל ובשר. מרכיבים עיקריים במאכל הם תפוחי אדמה, קמח חיטה, בצל, מלח ובשר טחון של חזיר או אחר. הם דומים מאוד לראספבול הנורווגי, cepelinai הליטאי וה- כופתת קלסה הגרמני. ודי דומה לפאלט השוודי.

קרופקאקור מוגשים עם חמאה (מותכת), ריבת חמוציות אדומות או קצפת. ישנן כמה וריאציות אזוריות של המתכון עם פרופורציות שונות של תפוחי אדמה מבושלים וטריים. תבלינים מופיעים בהרבה מן הוריאציות. קרופקאקור נאכלים בעיקר במחוזות של דרום שוודיה של אלנד, סמולנד, גוטלנד ובלקיניה.

המנה שונה מאוד בין האזורים. בבלקיניה, הקרופקאקור נקראים "קרופקאקור אפור" והם עשויים כמעט רק מתפוחי אדמה לא מבושלים ורק מעט תפוחי אדמה מבושלים. באלנד, קרופקאקור עשויים בעיקר מתפוחי אדמה גולמיים וכמות קטנה של תפוח אדמה מבושלים. בסמולנד, קרופקאקור עשויים בעיקר מתפוחי אדמה מבושלים וכמות קטנה של תפוחי אדמה לא מבושלים, ובגוטלנד, קרופקאקור עשויים מתפוחי אדמה מבושלים בלבד.

בבלקיניה ובאלנד יש קרופקאקור עם מילויים שונים כמו צלופח ועופות ים שנאכלו באופן היסטורי בעיקר על ידי עניים. עם זאת, המילוי הנפוץ ביותר הוא בשר חזיר.

קרופקאקור מגיע מהאזור הדרום מזרחי של שוודיה, אבל בצפון שוודיה, יש מאכל דומה שנקרא פאלט. פטלט עשוי בצורה דומה, אך המרכיבים מעט שונים והוא עשוי מתפוחי אדמה לא מבושלים בלבד, כמו כן הוא שונה באיזה קמח ואיזה תפוחי אדמה משתמשים, מה שמבדיל בטעם מקרופאקור

מנות דומות
----------

* פאלט
* כופתאות תפוחי אדמה
* ראספבול - כופתאות תפוחי אדמה נורבגיות
* כופתה - כופתאות תפוחי אדמה שנמצאות בדרך כלל במטבח מרכז אירופה ומזרח אירופה .
* פוטן ראפה - כופתאות תפוחי אדמה מבושל אקדיאני

הערות שוליים
------------


1. ↑  "Kroppkakor". *sweden.se*. נבדק ב-1 בדצמבר 2019. `{{cite web}}`:  (עזרה)(הקישור אינו פעיל, September 2023)
2. ↑  "Kroppkaka | Traditional Dumplings From Öland Island | TasteAtlas". *www.tasteatlas.com*. נבדק ב-2023-08-13.
**אורי נאמן** (נולד ב-16 במאי 1939), ראש אגף המחקר ב"מוסד" ולאחר מכן פעיל פוליטי ישראלי.

ביוגרפיה
--------

נאמן גדל בשכונותיה הדרומיות של תל אביב. בגיל 18 התגייס לצה"ל ושירת בנח"ל ולאחר מכן בגדוד הנח"ל המוצנח. בצנחנים עבר מסלול הכשרה כלוחם וקורס מ"כים חי"ר. את שירות המילואים, לרבות מלחמת ששת הימים, מילא בצנחנים.

בעל תואר ראשון בלימודי המזרח התיכון, אפריקה והיסטוריה כללית באוניברסיטת תל אביב, ולאחר מכן גויס לשורות "המוסד", בו מילא מגוון תפקידים ביחידה המבצעית בישראל ובחו"ל, ולאחר מלחמת יום הכיפורים היה מראשוני אגף המחקר. בשנת 1989 מונה לראש אגף המחקר ומילא תפקיד זה עד לשנת 1995.

לאחר פרישתו מ"המוסד" תפקד כיועץ אסטרטגי ולקח חלק בפרויקט של שיחות עם אישים פלסטינים, שימש כיועצו של השר שלמה בן עמי, היה חבר בצוות חשיבה מחדש בראשות השופט אליהו וינוגרד, שמינה הרמטכ"ל שאול מופז, לבירור גורלו של רון ארד וביצע תפקידים שונים בתחום המדיני. בתפקידו האחרון שימש כיועץ במשרד לעניינים אסטרטגיים ובצוות המועצה לביטחון לאומי.

נאמן, יחד עם דוד ארבל, הוציאו לאור ספר בשם **שיגיון ללא כיפורים - ההפתעה שלא הייתה והאסטרטגיה שכשלה** המתאר את השתלשלותם של האירועים וקבלת ההחלטות בצמרת המדינה בערב מלחמת יום הכיפורים, מנקודת מבט ייחודית, לפיה הדרג המדיני לא הופתע בפתיחתה של המלחמה עקב כשל מודיעיני, אלא החליט, חרף הידיעה שעומדת לפרוץ מלחמה, שלא לגייס את חיילי המילואים ולהימנע ממכה מקדימה, כתוצאה מהערכה שגם בתנאי פתיחה אלה יביס צה"ל את צבאות מצרים וסוריה. את דעתם על הערכה זו מביעים מחברי הספר כבר בשם שהעניקו לו - "שיגיון ללא כיפורים".

עם הקמת מפלגת "קדימה" בנובמבר 2005, הצטרף נאמן למפלגה וכשלוש שנים לאחר מכן, התמודד בבחירות המקדימות של המפלגה לקראת הבחירות לכנסת ה-18. נאמן נבחר למקום ה-65 הלא-ריאלי, ולא נכנס לכנסת ה-18.

בשנת 2011 יצא לאור הספר "הכרעות גבוליות", אותו כתב עם דוד ארבל.

קישורים חיצוניים
----------------

* הבלוג של אורי נאמן

הערות שוליים
------------

1. ↑  רשימת מועמדי קדימה לכנסת ה-18 באתר הכנסת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438311605171
* VIAF: 71681418
* WorldCat (עם VIAF): 71681418

 |
**פולקסאופר של וינה** (בגרמנית: **Volksoper Wien** או "האופרה העממית של וינה") הוא בית אופרה חשוב בווינה, אוסטריה. הוא מעלה כ-300 הצגות של עשרים וחמש הפקות מדי עונה, הנמשכת מספטמבר עד יוני. התיאטרון מכיל כ-1,473 מקומות ישיבה ועוד כ-102 מקומות עמידה.

בית האופרה נבנה בשנת 1898 בתור תיאטרון היובל העירוני של הקיסר (Kaiser-Jubiläums-Stadttheater). במקור הוצגו בו רק מחזות, אבל משנת 1903 הוכנסו גם אופרות ואופרטות לרפרטואר. הפולקסאופר הוא אולם ההצגות הגדול ביותר בווינה לאופרות, אופרטות, מחזות-זמר ותיאטרון מחול.

ההופעות הראשונות בווינה של "טוסקה" (פוצ'יני) ו"סאלומה" (ריכרד שטראוס) התקיימו בפולקסאופר בשנים 1907 ו-1910, בסדר זה. זמרים בעלי שם עולמי כמו מריה יריצה וריכרד טאובר הופיעו שם; המנצח אלכסנדר זמלינסקי היה לקאפלמייסטר הראשון ב-1906. בשנים עד מלחמת העולם הראשונה ובמהלכה רכש הפולקסאופר מעמד כבית האופרה השני ליוקרה בווינה, אבל אחרי שנת 1929 מיקד את הרפרטואר שלו באופרה קלה. אחרי מלחמת העולם השנייה היה הפולקסאופר של וינה לאתר חלופי לאופרה של וינה, שמשכנה נהרס. בשנת 1955 חזר הפולקסאופר לתפקידו הקודם בהצגת אופרה, אופרטה ומחזות-זמר.

עונת 2006-07 מייצגת נאמנה את אופיו של בית האופרה בשבע האופרטות שהוצגו בה, ביניהן חביבות הקהל כמו "האלמנה העליזה" ו"הרוזן מלוקסמבורג" של פרנץ להאר ו"ברון הצוענים" ו"העטלף" של יוהאן שטראוס הבן, ועוד שני מחזות-זמר פופולריים, "כלוב העליזים" ו"צלילי המוסיקה", ותוכניות מחול.

בספטמבר 2003 התמנה רודולף ברגר, לשעבר מנהל האופרה של שטרסבורג, למנהל הלהקה, ומארק פיולט היה למנהל מוזיקלי.

נכון לשנת 2023, מנהלה המוזיקלי כיום של בית האופרה הוא המנצח הישראלי עומר מאיר ולבר ואחת ממנצחות הבית היא קרן קגרליצקי.

קישורים חיצוניים
----------------

ויקישיתוף מדיה וקבצים בנושא **פולקסאופר של וינה** בוויקישיתוף
* אתר האינטרנט הרשמי של פולקסאופר של וינה
* Profile from Wien.info

הערות שוליים
------------

1. ↑  Dirigenten, Volksoper Wien (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1212284-1
* MusicBrainz: 097fbb69-d927-4956-bd76-facc7538a61c

 |
**צ'אר ארקטי** (שם מדעי: ***Salvelinus alpinus***) הוא מין של דג גרם ממשפחת הסלמוניים, החי לאורך האזור הארקטי והתת-ארקטי בין החופים של האוקיינוס הארקטי וגם בחופי צפון קנדה, אלסקה, סקנדינביה, גרינלנד, איסלנד וסיביר, כשהוא נדיר דרומה משם. בעונת הרבייה הדג נודד להטיל את ביציו בנהרות ואגמים. הדבר הופך אותו לאחד מדגי המים המתוקים הצפוני ביותר בעולם.

הדג שייך לסוג *Salvelinus* והוא קרובה של טרוטת האגמים, עימה הוא לעיתים מכליא בטבע.

תיאור
-----

דג זה מגיע בשני מופעים בטבע: ננסי וענק. פרטים של הזן הננסי מגיעים לאורך ממוצע של 8 ס"מ ולמשקל של 0.2 עד 2.3 ק"ג, בעוד פרטים של הזן הענק מגיעים לאורך מוארך של 40 ס"מ ולמשקל 2.3 עד 4.5 ק"ג. הדגים הגדולים ביותר הגיעו מצפון קנדה והגיעו למשקל של 9 ק"ג. למרות שישנם שני מופעים של הדג בטבע שני הזוויגים שלו דומים בגודלם ובמראם.

צבעו של הדג משתנה בין אוכלוסיות השונות, כאשר הגב לרוב שחור עד כהה והבטן והגחון בעלי גוני אדום-כסוף, צהבהב ולבן. הדג בעל ראש ולסתות מוארכות וגיבנת בגבו. הלסתות מתעקלות כלפי מעלה.

דג זה מעביר את חייו הבוגרים בים בקרבת החופים כשכמה אוכלוסיות נשארות כל חייהם במים מתוקים. בעונת הרבייה הדג קופץ מעל מפלים ושוחה לעבר נהרות ואגמים בהם הוא חי. הוא עצמו עלול להיטרף בידי קטלנים, טורפים ימיים, דוב קוטב, לוטרת ים ומגוון עופות ימיים וכן בידי מספר סלמונים גדולים יותר, אפילו מבני מינו שאינם בוחלים בקניבליזם. בנוסף הוא נידוג בידי אנשים רבים כדג מסחרי.

קישורים חיצוניים
----------------

ויקישיתוף מדיה וקבצים בנושא **צ'אר ארקטי** בוויקישיתוף
* צ'אר ארקטי, באתר ITIS (באנגלית)
* צ'אר ארקטי, באתר NCBI (באנגלית)
* צ'אר ארקטי, באתר האנציקלופדיה של החיים (באנגלית)
* צ'אר ארקטי, באתר FishBase (באנגלית)
* צ'אר ארקטי, באתר GBIF (באנגלית)

הערות שוליים
------------

1. ↑  צ'אר ארקטי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295558705171
* GND: 4205471-0

 |
**פיתיונאי הסרגסום** או **הִיסְטְרִיּוֹן** (שם מדעי: *Histrio histrio*) הוא מין של דג מממשפחת הפיתיונאיים שבסדרת החכאים. דג זה יחידי בסוגו ומצוי רק בין אצות הסרגסום הצפות מעל פני שטח האוקיינוסים הסובטרופיים.

מאפיינים
--------

דג זה מוסווה ביותר וגופו נראה כמו אצת הסרגסום. אורכו 20 ס"מ בממוצע. כמו קרובי משפחתו הוא מתמחה במארב חרישי לטרפו והוא יכול לבלוע במהירות כל טרף מזדמן בעזרת לסתותיו שיכולות להיפער קדימה תוך שבריר שנייה ולבלוע טרף הגדול גם ממנו. הוא נע באמצעות סנפיריו הבשרניים המקילים עליו להיאחז בצמחייה ואולם מקשים עליו לשחות. למעשה הוא זז מעט מאוד כל חייו.

הפיתיונאי ניזון ממגוון יצורי ים קטנים ביניהם דגים, רכיכות וסרטנים שחלקם מוסווים לא פחות ממנו. הפיתיונאי יכול לבלוע יצורים הגדולים גם ממנו עצמו והוא גם קניבל. בבטנו של פרט אחד נמצאו 16 פיתיונאי סרגסו צעירים. 

הפיתיונאי חי רק על אצות הסרגסום והוא גם מתרבה ומטיל ביצים עליהם. הסוואתו מצילה אותו מטורפים כמו עופות ים ודגים גדולים יותר ואם זה לא עוזר הוא יכול לקפוץ אל האצה שמעל פני המים.

קישורים חיצוניים
----------------

ויקישיתוף מדיה וקבצים בנושא **פיתיונאי הסרגסום** בוויקישיתוף
* פיתיונאי הסרגסום, באתר ITIS (באנגלית)
* פיתיונאי הסרגסום, באתר NCBI (באנגלית)
* פיתיונאי הסרגסום, באתר Animal Diversity Web (באנגלית)
* פיתיונאי הסרגסום, באתר האנציקלופדיה של החיים (באנגלית)
* פיתיונאי הסרגסום, באתר FishBase (באנגלית)
* פיתיונאי הסרגסום, באתר GBIF (באנגלית)

הערות שוליים
------------

1. ↑  פיתיונאי הסרגסום באתר הרשימה האדומה של IUCN
2. ↑  ע"פ האקדמיה ללשון
**נשק לייזר** הוא לייזר המשמש למטרות צבאיות. הוא יכול להיות נשק אל-הרג המשמש לסינוור או עיוור של אנשים או חיישנים, או נשק קטלני שמטרתו הרג אנשים או הרס כלי אויב.

לייזר מסנוור
------------

לייזר הוא מקור אור בעל יכולת סינוור גבוהה מכמה סיבות. אור לייזר הוא קוהרנטי כך שניתן למקד אותו לנקודה קטנה יותר מאור לא קוהרנטי כמו לד. הוא בעל אורך גל (צבע) יחיד כך שניתן לבחור את אורך הגל שחודר לעין וגורם לתגובה מרבית ברשתית. נשק לייזר אל-הרג נמצא בשימוש כיום בידי צבאות ואף רשויות אכיפת חוק.

לייזר שורף
----------

לייזר משמש בתעשייה לחיתוך מתכות, באמצעות התכת המתכת בפולס לייזר מהיר רב-עוצמה. אותו עקרון יכול לשמש מרחוק בנשק לייזר. נשקי לייזר קטלני נמצאים בפיתוח מזה שנים רבות, כאשר נבנו אבות טיפוס רבים שהמחישו את היתכנות הרעיון, אך עד כה לא הצליחו לייצר דגם מבצעי.
בתיאוריה, נשק לייזר יכול להיות בעל יתרונות גדולים כגון טווח רחוק, פגיעה מיידית וביטול הצורך בתחמושת. למעשה מערכות לייזר קטלני סובלות מכמה בעיות בסיסיות אשר עד כה לא נמצא להן פתרון מספק, בעיקר בעיית התחממות האוויר ביציאה מהלייזר (thermal blooming), ומקור האנרגיה ללייזר. כאשר מפעילים את הנשק מהחלל, או מגובה רב שבו האוויר דליל, תופעת ההתחממות האטמוספרית לא מהווה מכשול לפעולת הלייזר, אך בתרחישים כאלו משקל המערכת והאנרגיה שניתן לספק מוגבלים יותר מאשר במערכת הפועלת מהקרקע.

מערכות נשק לייזר המיועדות ליירוט רקטות ופצצות מרגמה נמצאות בפיתוח:

* ארצות הבריתארצות הברית נאוטילוס - מבוססת על לייזר כימי של קרינה אינפרה-אדומה בינונית מסוג דאוטריום-פלואוריד.
* ארצות הבריתארצות הברית LaWS - בפיתוח לחיל הים של ארצות הברית
* ברטיניהברטיניה Dragonfire - בפיתוח מספר חברות בריטיות
* ישראלישראל מגן אור - מבוססת על לייזר מצב מוצק, מפותחת על ידי רפאל. במסגרת "ניסוי מבצעי" רשמה "מגן אור" יירוט בכורה מבצעי של רקטה במלחמת חרבות ברזל (19 בנובמבר 2023).
* ישראלישראל להב אור - מערכת ניידת מבוססת לייזר ליירוט רחפנים ובלוני תבערה ונפץ שפותחה ומיוצרת בישראל.
* ישראלישראל מערכת נוספת מפותחת על ידי חברת אלביט מערכות.

קישורים חיצוניים
----------------

ויקישיתוף מדיה וקבצים בנושא **נשק לייזר** בוויקישיתוף
* רס"ן ברוך, לייזרים בשדה הקרב, **מערכות - מחזון לביטחון**, דצמבר 2021

הערות שוליים
------------

1. ↑  Mark Harris, US cops and military to get laser guns, 27 May 2009 (נבדק בתאריך 2021-04-09)
2. ↑  נשק הלייזר של אלביט יהיה מבצעי בתוך כשלוש שנים, באתר TechTime‏, 25 במאי 2021